CELEX: 62013TN0537
Language: sl
Date: 2013-10-04 00:00:00
Title: Zadeva T-537/13: Tožba, vložena 4. oktobra 2013 – Roeckl Sporthandschuhe proti UUNT – Roeckl Handschuhe & Accessoires (upodobitev roke)

14.12.2013   
            
            
               SL
            
            
               Uradni list Evropske unije
            
            
               C 367/33
            
         Tožba, vložena 4. oktobra 2013 – Roeckl Sporthandschuhe proti UUNT – Roeckl Handschuhe & Accessoires (upodobitev roke)
   (Zadeva T-537/13)
   2013/C 367/58
   Jezik, v katerem je bila tožba vložena: nemščina
   
      Stranke
   
   
      Tožeča stranka: Roeckl Sporthandschuhe GmbH & Co, KG (München, Nemčija) (zastopnik: O. Baumann, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Roeckl Handschuhe & Accessories GmbH & Co. KG (München, Nemčija)
   
      Predlog
   
   Tožeča stranka Splošnemu sodišču predlaga, naj:
   
               —
            
            
               razveljavi izpodbijano odločbo četrtega odbora za pritožbe pri UUNT z dne 22. julija 2013 v delu, v katerem je bilo z njo delno ugodeno pritožbi intervenientke in s katero je bila zavrnjena zahteva za registracijo znamke Skupnosti za proizvode iz razreda 18: proizvodi iz usnja in imitacije usnja, zlasti denarnice, listnice, etuiji za ključe, ki so vključeni v razred 18, ter proizvode iz razreda 25: oblačila, zlasti rokavice, ki so vključeni v razred 25;
            
         
               —
            
            
               intervenientki naloži plačilo stroškov tožeče stranke, vključno s stroški, nastalimi v postopkih z ugovorom in s pritožbo, ter toženi stranki (UUNT), da nosi lastne stroške.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: figurativna znamka, ki prikazuje roko, za proizvode iz razredov 18, 25 in 28 ‒ prijava znamke Skupnosti št. 6 961 965
   
      Imetnik znamke ali znaka, navajanega v postopku z ugovorom: Roeckl Handschuhe & Accessoires GmbH & Co. KG
   
      Navajana znamka ali znak: figurativna znamka Skupnosti in nemška figurativna znamka „Roeckl“, ki vsebuje upodobitev roke, za proizvode iz razredov 18 in 25
   
      Odločba oddelka za ugovore: zavrnitev ugovora
   
      Odločba odbora za pritožbe: delna razveljavitev odločbe oddelka za ugovore
   
      Navajani tožbeni razlogi: kršitev člena 8(1)(b) Uredbe št. 207/2009.